202 
OBSERVATIONES Z O O L O G I C A E. 
nullum. Eo frequentius desunt aut solitaria sunt , quo sunt magis in regione 
anteriore. 
Lingua acute bifida , plus quam lineam lata , nigro punctata. 
Oculi squamis exiguis granulatis circumdati , palpebra inferiore adscen- 
dente clausi. 
Aures orbiculares lineae diametro , tympano fusco clausae^, ex cujus centro 
divergens linea elevata duplex versus posteriora exit. Ossiculum ejus interiori 
superficiei affixum haud vidi. Sed eo ablato exiit statim acarus testacei coloris, 
complanatus, mediocri celeritate currens, (quem mox amisi , ut accuratiori 
examini subjicere non potuerim.) 
Pedes anteriores habent in anteriore margine seriem squamarum majorum 
sensim decrescentium. Earum secunda triplo latior est quam longa. Post eam 
primamque sex squamae majusculae ovatae ; inde series decem squamarum 
minorum quam primae seriei descendit ; hae descendendo fiunt majores. Retro 
hanc squamae exiguae granulatae cinereae. Subtus pariter granulatae adhuc 
minores , et virescente-flavae. 
Digito primo supra squamae quatuor; secundo sex; tertio octo; quarto 
ejusdem cum praecedente longitudinis undecim ; quinto quinque. Ungues pa- 
rum curvi , duas tertias lineae longi. 
In pedibus anterioribus femur in margine superiore exteriore serie duplici 
squamarum majorum tectum, prior squamarum decem usque ad genua: altera 
squamarum septemdecim usque ad digitum primum. Harum superiores sunt 
minores. In iliis inter squamas abdominales et femorales modo descriptas regio 
squamulis minutissimis granulatis obsita. Inter dictas duas series , et puncto- 
rum dicendorum seriem duae series squamarum mediocrium numero novem 
ad decem usque ad poplitem. Hic puncta nigra ut in ventre , sed nunquam 
duplicata ut in squamis , minoribus scilicet. Series punctorum impressorum in 
margine femoris inferiore posteriore non nisi duodecim; quum altera habeat 
viginti tria. 
Digitus primus seu interior squamas habet quinque ; secundus septem ; ter- 
tius novem; quartus longissimus tredecim ; successive omnes longitudine cres- 
cunt; quintus sive postremus, solutus, octo. 
Anus de more transversus ambitur granulis exiguis. Regio ejus, diductione, 
et versus superiora caudam curvando , multum ampliatur. Ante illum squama 
magna postice dimidiatum hexagonum referens, antice serie minorum squa- 
marum obtecta. 
